Zelenski spune că trupe nord-coreene luptă alături de ruși în Ucraina și cere mai mult ajutor: „Să prevenim un război mai mare”
Președintele ucrainean Volodimir Zelenski a afirmat duminică, în discursul său video nocturn, că Rusia s-a întărit și cu trupe nord-coreene, nu numai cu arme din această țară. El cere partenerilor Ucrainei să țină cont de noile realități de pe teren și să crească presiunea asupra agresorului, consolidând forțele ucrainene cu armament cu rază lungă de acțiune.